# איימי שומר

איימי שומר
Amy Schumer|  |
| שומר, 2011 |
|
לידה |
1 ביוני 1981 (בת 45) אפר איסט סייד, ארצות הברית  |
|
שם לידה | Amy Beth Schumer  |
|
מדינה | ארצות הברית ארצות הברית |
|
מקום מגורים | * מנהטן
* לונג איילנד
 |
|
השכלה | * סטודיו ויליאם אספר
* Peruvian University of Applied Sciences
* אוניברסיטת טאוסן
* תיכון סאות' סייד
 |
|
תקופת פעילות |
מ-2004  |
|
בני זוג | כריס פישר (מ-13 בפברואר 2018) * דולף זיגלר
* Anthony Jeselnik
 |
|
מספר ילדים |
1  |
|
פרסים והוקרה | * פרס אמי (2015)
* פרסי בחירת המבקרים (2015)
* פרס גילדת הכותבים של אמריקה (2016)
* פרס פיבודי (2014)
 |
| amyschumer.com |
| **פרופיל ב-IMDb** |
|   |

**איימי בת' שומר** (באנגלית: **Amy Beth Schumer**; נולדה ב-1 ביוני 1981) היא שחקנית, קומיקאית, סטנדאפיסטית, תסריטאית ומפיקת טלוויזיה אמריקאית יהודייה. זוכת פרס אמי על הסדרה שלה "איימי שומר" ("*Inside Amy Schumer*").

## ביוגרפיה

שומר נולדה וגדלה בעיר ניו יורק שבמדינת ניו יורק, ארצות הברית. אביה, גורדון שומר, הוא בעלים של חברת ריהוט, וכן ממשפחה יהודית ממוצא אשכנזי. אמה, סנדרה (לבית ג'ונס), מגיעה מרקע נוצרי-פרוטסטנטי, אם כי היא התגיירה. שומר היא דודנית של הסנאטור האמריקני מטעם המפלגה הדמוקרטית, צ'אק שומר. בתחילת נעוריה הוריה התגרשו. לאחר מכן עברה לנסאו שבאי לונג איילנד שם גם הלכה ל-Hebrew school ששכן בבית הכנסת הרפורמי שבעיירת רוקוויל סנטר שבו הייתה חברה אמה בוועד. בשנת 1999 סיימה את לימודיה בתיכון סאות' סייד, ובשנת 2003 סיימה תואר בתיאטרון מאוניברסיטת טוזון שבמרילנד. לאחר מכן שבה לניו יורק ולמדה שנתיים בבית ספר לאמנויות הבמה William Esper Studio, ובמקביל עבדה כמלצרית וכברמנית.

## קריירה

הופיעה בקומדיה השחורה של אוף ברודוויי, "*Keeping Abrest*" שם שיחקה אישה צעירה המאובחנת בסרטן השד. ביוני 2004 החלה להופיע כסטנדאפיסטית. בשנת 2009, התארחה בפרק בסדרה "רוק 30".

באפריל 2011 יצא אלבום הסטנד-אפ הראשון שלה, "*Cutting*", ובאותה שנה היא השתתפה בספיישל הטלווזיוני "על הגריל" ("*The Roast of*") של צ'ארלי שין בערוץ קומדי סנטרל האמריקני, והתארחה בפרק בסדרה הקומית של לארי דייוויד "תרגיע". ב-2012 היא הופיעה ב"גריל" של רוזאן בר, בספיישל שלה בערוץ קומדי סנטרל, בסרט "בדיקת מחיר" לצד פארקר פוזי, ובסרט הדרמה הקומי "דרושה חברה לסוף העולם" בכיכובם של סטיב קארל וקירה נייטלי.

באפריל 2013 עלתה ברשת Comedy Central האמריקאית, הסדרה "איימי שומר" ("*Inside Amy Schumer*") בה שיחקה בתפקיד המרכזי. הסדרה זכתה בפרס אמי ובפרס פיבודי.

היא התארחה בשני פרקים בסדרת הדרמה הקומית של לינה דנהאם "בנות".

בשנת 2015 הנחתה את טקס פרסי הקולנוע של MTV. מאוחר יותר באותה שנה יצא לאקרנים הסרט "אסון מהלך" (בו כיכבה שומר בתפקידה הקולנועי הראשי הראשון) לצד ביל היידר וכן כתבה את התסריט. את הסרט ביים ג'אד אפאטו.

בשנת 2016 ראה אור ספר פרי עטה של שומר "נערה עם קעקוע גב תחתון" ("*The Girl with the Lower Back Tattoo*").

בשנת 2017 שיחקה בתפקיד ראשי בסרט הקומי "באמאשל'ך", לצידה של גולדי הון שגילמה את אמה של דמותה של שומר. באותה שנה שיחקה בסרט הדרמה "כשגיבורים חוזרים". באותה שנה ביצעה את הופעת הבכורה שלה במחזה של ברודוויי "*Meteor Shower"* שכתב סטיב מרטין. שומר הייתה מועמדת לפרס טוני לשחקנית הטובה ביותר במחזה לשנת 2018, אך לא-זכתה.

בשנת 2018 כיכבה בסרט הקומדיה "מרגישה פצצה", אותו גם הפיקה.

בשנת 2020 עלתה תוכנית בישול שנקראת "*Amy Schumer Learns to Cook*" ברשת Food Network האמריקאית, שצולמה כולה בביתם המשותף של שומר ובעלה השף.

בשנת 2022 השתתפה בתפקיד עצמה בעונה השנייה של הסדרה הקומית "רק רוצחים בבניין".

## אקטיביזם

באוקטובר 2023, שומר, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור החטופים המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא #NoHostageLeftBehind. המכתב מגנה את האלימות של חמאס.

בינואר 2026 יצאה להגנת הקומיקאי הישראלי גיא הוכמן, שהתבקש להתנער ממעשיה של מדינת ישראל ברצועת עזה בכדי שיוכל להופיע בארצות הברית..

## חיים אישיים

ב-3 בפברואר 2018 נישאה לשף כריס פישר במאליבו שבקליפורניה. היא חשפה באחד ממופעי הסטנד-אפ שלה כי בן-זוגה אובחן עם תסמונת אספרגר. במאי 2019 נולד בנם.

בפברואר 2024 הסבירה שפניה תפוחות כתוצאה מתסמונת קושינג.

## פילמוגרפיה

### קולנוע וסרטים

| שנה | סרט | תפקיד | הערות |
| --- | --- | --- | --- |
| 2012 | *Sleepwalk with Me* | איימי | ללא קרדיט |
| *Price Check* | ליילה |  |
| דרושה חברה לסוף העולם | לייסי |  |
| 2015 | אסון מהלך | איימי טאונסנד | גם תסריטאית |
| 2017 | באמאשל'ך | אמילי מידלטון |  |
| כשגיבורים חוזרים | אמנדה דוסטר |  |
| 2018 | מרגישה פצצה | רנה בנט | גם מפיקה |
| 2021 | *The Humans* | איימי |  |
| 2023 | טרולים 3: הקול טוב | ולווט | דיבוב |
| 2024 | הקרב על הפופ-טארט | מארג'ורי מריוות'ר פוסט  |  |
| 2025 | סוג של בהיריון | לייני |  |

### טלוויזיה וסדרות

| שנה | סדרה | תפקיד | הערות |
| --- | --- | --- | --- |
| 2009 | *Cupid* | הת'ר | פרק: "The Tommy Brown Affair" |
| רוק 30 | סטייליסטית | פרק: "Mamma Mia" |
| 2011 | תרגיע | חברה בקבוצה #2 | פרק: "Mister Softee" |
| 2012 | *Delocated* | טריש | תפקיד משני; (עונה 3); 8 פרקים |
| לואי | דיאנה | דיבוב; פרק: "Barney/Never" |
| *Amy Schumer: Mostly Sex Stuff* | עצמה | מופע סטנד-אפ |
| 2013 | *Women Who Kill* | מופע סטנד-אפ; לצד ניקי גלייזר ורייצ'ל פיינשטיין |
| 2014-2013 | בנות | אנג'י | 2 פרקים |
| 2016-2013
2022 | איימי שומר | עצמה / דמויות שונות | תפקיד ראשי; (5 עונות); 44 פרקים
גם יוצרת, תסריטאית, במאית ומפיקה בפועל |
| 2015 | בוג'ק הורסמן | אירוינג ג'נינגס | דיבוב; פרק: "Chickens" |
| *Amy Schumer: Live at the Apollo* | עצמה | מופע סטנד-אפ של HBO |
| 2016 | משפחת סימפסון | גברת ברנס | דיבוב; פרק: "Monty Burns' Fleeing Circus" |
| איש משפחה | מנהיגת צוות במפעל | דיבוב; פרק: "The Boys in the Band" |
| ההמבורגרים של בוב | אישה צעירה | דיבוב; פרק: "Flu-ouise" |
| 2017 | איימי שומר: ספיישל עור | עצמה | מופע סטנד-אפ של נטפליקס |
| 2019 | איימי שומר: לגדול |
| 2020-הווה | *Amy Schumer Learns to Cook* | מנחה | תוכנית בישול; 2 עונות |
| 2022 | *City Island* | טרה | דיבוב; פרק: "The World" |
| 2022 - הווה | *Life & Beth* | בת' | תפקיד ראשי; 10 פרקים |

## פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2014 | פרס בחירת מבקרי הטלוויזיה | השחקנית הטובה ביותר בסדרה קומית | איימי שומר | **מועמדות** |  |
| פרס אמי לבידור בפריים טיים | הכתיבה הטובה ביותר לסדרת וראייטי | **מועמדות** |  |
| 2015 | פרס גילדת הכותבים של אמריקה | קומדיה/מגוון (כולל אירוח) – סדרה | **מועמדות** |  |
| פרס בחירת מבקרי הטלוויזיה | השחקנית הטובה ביותר בסדרה קומית | **זכייה** |  |
| פרסי TCA | הישג אישי בקומדיה | **זכייה** |  |
| פרס בחירת הנוער | קומיקאי נבחר | איימי שומר | **מועמדות** |  |
| פרס אמי לבידור בפריים טיים | הכתיבה הטובה ביותר לסדרת וראייטי | איימי שומר | **מועמדות** |  |
| תוכנית המערכונים הטובה ביותר | **זכייה** |  |
| שחקנית ראשית בסדרת קומדיה | **מועמדות** |  |
| בימוי מצטיין לסדרת וראייטי | **מועמדות** |  |
| 2016 | פרס גלובוס הזהב | השחקנית הטובה ביותר - סרט קומדיה או מוזיקלי | אסון מהלך | **מועמדות** |  |
| פרס אמי לבידור בפריים טיים | שחקנית ראשית בסדרת קומדיה | איימי שומר | **מועמדות** |  |
| הכתיבה הטובה ביותר לסדרת וראייטי | **מועמדות** |  |
| תוכנית המערכונים הטובה ביותר | **מועמדות** |  |
| הכתיבה הטובה ביותר לספיישל וראייטי | Amy Schumer: Live at the Apollo | **מועמדות** |  |
| ספיישל וראייטי יוצא מן הכלל | **מועמדות** |  |
| שחקנית אורחת מצטיינת בסדרה קומית | סאטרדיי נייט לייב | **מועמדות** |  |
| 2017 | פרס גראמי | אלבום הקומדיה הטוב ביותר | *Amy Schumer: Live at the Apollo* | **מועמדות** |  |
| אלבום הספוקן וורד הטוב ביותר | *The Girl with the Lower Back Tattoo* | **מועמדות** |  |
| פרס אמי לבידור בפריים טיים | הכתיבה הטובה ביותר לספיישל וראייטי | איימי שומר: לגדול | **מועמדות** |  |
| 2018 | פרס טוני | השחקנית הטובה ביותר במחזה | *Meteor Shower* | **מועמדות** |  |
| פרס אמי לבידור בפריים טיים | תוכנית מציאות בלתי מובנית הטובה ביותר | *Amy Schumer Learns to Cook* | **מועמדות** |  |
| 2024 | פרס גלובוס הזהב | ההופעה הטובה ביותר בסטנדאפ בטלוויזיה | איימי שומר: איש קשר למקרה חירום | **מועמדות** |  |
| פרס בחירת הילדים של ניקלודיאון | נבל אהוב | טרולים 3: הקול טוב | **מועמדות** |  |

## קישורים חיצוניים

* אתר האינטרנט הרשמי של איימי שומר

* איימי שומר, ברשת החברתית פייסבוק
* איימי שומר, ברשת החברתית X (טוויטר)
* איימי שומר, ברשת החברתית אינסטגרם
* איימי שומר, ברשת החברתית טיקטוק
* איימי שומר, סרטונים בערוץ היוטיוב
* איימי שומר, במסד הנתונים הקולנועיים IMDb (באנגלית)
* איימי שומר, באתר "אידיבי", מאגר הידע העברי לקולנוע ישראלי ועולמי
* איימי שומר, באתר AllMovie (באנגלית)
* איימי שומר, באתר Rotten Tomatoes (באנגלית)
* איימי שומר, באתר Box Office Mojo (באנגלית)
* איימי שומר, באתר Metacritic (באנגלית)
* איימי שומר, במסד הנתונים הקולנועיים KinoPoisk (ברוסית)
* איימי שומר, באתר MusicBrainz (באנגלית)
* איימי שומר, באתר Discogs (באנגלית)
* איימי שומר, באתר Songkick (באנגלית)
* איימי שומר, באתר בילבורד (באנגלית)
* איימי שומר, באתר MuseScore
* איימי שומר, באתר אנציקלופדיה בריטניקה (באנגלית)
* ניב הדס, הקומיקאית איימי שומר קורעת את הרשת ואת הסקסיזם, באתר הארץ, 22 במאי 2015
* רותה קופפר, איימי שומר מוכיחה: יש פמיניסטית עם חוש הומור, באתר הארץ, 5 במאי 2015
* עומר ברק, תנועת השומר: איך הפכה איימי שומר לפה החדש של הרווקות באמריקה?, באתר Xnet‏, 22 בנובמבר 2014
* עידו ישעיהו‏, שומר אחותי: 10 המערכונים הטובים ביותר של איימי שומר, באתר וואלה, 21 ביולי 2015
* סגנון, "גזענית": מעריצי ביונסה נגד איימי שומר, באתר nrg‏, 25 באוקטובר 2016
* חגית גינזבורג, למה כולם אוהבים לשנוא את איימי שומר?, באתר הארץ, 2 במאי 2022
* איימי שומר בראיון: "המצב הוא שאי אפשר להגיד דבר להגנת יהודים אחרים", באתר הארץ, 2 במאי 2024

## הערות שוליים